cyanic-selkie/wikianc huggingface dataset:
Nick Heidfeld
2000 war hie Pilot bei der Ecurie Prost-Peugeot, 2001 - 2003 bei Ecurie Sauber-Petronas, 2004 bei Ecurie Jordan-Ford, 2005 bei Ecurie Williams-BMW an zanter 2006 bei BMW-Sauber.
Johannes Enen
De Johannes Enen, gebuer ëm 1480 zu Éinen a gestuerwen den 31. Juli 1519 zu Tréier, war Weihbëschof vun Tréier, Titularbëschof vun Ashdod (1517–1519), Professer, Doyen vun der theologescher Fakultéit Tréier, an Historiker. Hien ass am Klouschter Sankt Maximin zu Tréier begruewen.
Robert Kubica
De Robert Józef Kubica gebuer de 7. Dezember 1984 zu Krakau a Polen, ass e Formel 1 Pilot.
Zanter 2006 ass hie bei BMW-Sauber.
Sexualitéit
Sexualitéit (aus dem lat. sexus > Sex = Geschlecht, och nach Geschlechtlechkeet, Sexualdriff oder Geschlechtsidentitéit) ass en ëmfaassende Begrëff fir all Erschéngungen a Virgäng, déi mat dem Sexual- resp. Geschlechtsliewen ze dinn hunn. Dëse Begrëff steet souwuel fir déi anatomesch wéi och déi psycho-biologesch Sexualitéit.
An der Ëmgankssprooch gëtt de Begrëff am breeden Zesummenhank dacks och einfach ënner sengem Prefix "Sex" gebraucht.
Fulham F.C.
De Fulham Football Club  (Spëtznumm The Cottagers) ass en englesche Foussballveräin zu Fulham am Weste vu London. Déi 1. Härenekipp spillt an der Saison 2011/12 an der Premier League, der héchster Spillklass am englesche Liga System. De Veräi spillt seng Heemspiller am Craven Cottage Stadion.
De Veräi gouf 1879 gegrënnt. 1907 hu si fir d'éischt an hirer Geschicht an der Football League gespillt, an der Second Division. 1949 si si fir d'éischt an d'First Division, deemools déi héchst Divisioun am englesche Foussball Liga System, geklommen, an zanter 2001 si si an der Premier League vertrueden. Hei ware si um Enn vun der Saison 2003/04 op der 9. Plaz, déi bescht Plaz am englesche Foussball Liga System. 1975 stounge si an der Finall vum FA Cup, hir bescht Leeschtung an där Kompetitioun.
Canton de Barcillonnette
De Canton de Barcillonnette war bis Mäerz 2015 eng franséisch administrativ Andeelung am Arrondissement Gap, am Departement Hautes-Alpes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Kaméiler
D'Kaméiler (Camelidae) sinn eng Famill aus der Uerdnung vun den Artiodactyla.
Zu de Kaméiler gehéieren Dromedaren, d'Trampeldéieren, d'Lamaen an d'Vikunjaen, déi déi klengst Aart aus der Famill vun de Kaméiler sinn.
Canton de Bénévent-l'Abbaye
De Canton de Bénévent-l'Abbaye ass eng fréier franséisch administrativ Andeelung am Arrondissement Guéret, an der Creuse an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Kaméiler
Kaméiler sinn un e Liewen an dréchene Regiounen ugepasst. Si hunn en elastesche Fousspolster fir net am Sand anzegoen. Hiert Fell verhënnert d'Opnam vun der Hëtzt am Dag. Si kënnen hire Kierper am Dag bis zu 40 Grad ophëtze loossen an an der Nuecht bis op 34 Grad ofkillen.
Canton de Bénévent-l'Abbaye
Den Haaptuert war Bénévent-l'Abbaye.
Kaméiler
E Kaméil ka bis zu 40 % vun sengem Kierpergewiicht wéinst Waassermanktem verléieren. Et kann dee Verloscht awer an der Zäit vun e puer Minutten duerch Drénken erëm ausgläichen.
Messier 57
De Rankniwwel an der Lyra (och nëmme Rankniwwel, Messier 57 oder NGC 6720 bezeechent) ass e planetareschen Niwwel am Stärebild Lyra.
Den Niwwel ass den Iwwerrescht vun engem Stär, dee viru ronn 20.000 Joer säi baussenzege Gasmantel ofgesprengt huet. De Gasmantel dehnt sech mat enger Vitess vun 19 km/s aus, an huet am Ament (2014) e Wénkelduerchmiesser vun zirka 118 Bousekonnen, wat bei enger Distanz vun 2.300 Liichtjoer en absolutten Duerchmiesser vun zirka 1,3 Liichtjoer bedeit. Am Teleskop erschéngt den Niwwel rankfërmeg. Tatsächlech bilt de siichtbare Gasmantel kee Rank am Raum, awer gläicht engem Torus. Am Zentrum vum Niwwel ass ee Wäissen Zwergstär mat enger Temperatur vun zirka 70.000 °C an enger visueller Magnitude vu 15,8 mag.
Den M 57 ka relativ liicht fonnt ginn, well hie bal an der Mëtt vun der Verbindungslinn vun de Stäre β an γ Lyrae steet.
Karin Dor
D'Karin Dor, mam biergerlechen Numm Kätherose Derr, gebuer den 22. Februar 1938 zu Wiesbaden, a gestuerwen de 6. November 2017 zu München, war eng däitsch Schauspillerin.
Messier 57
Entdeckung
Den M 57 gouf 1779 vum Antoine Darquier de Pellepoix bei der Observatioun vun engem Koméit entdeckt. Am selwechte Joer huet de Charles Messier en a säi Katalog opgeholl.
Karin Dor
Si ass bekannt ginn duerch hir Rollen an däitsche Kriminalfilmer déi zum gréissten Deel no Romaner vum Edgar Wallace gedréint goufen. Si war och an e puer däitsche Filmer no Bicher vum Karl May ze gesinn. Am Joer 1967 huet si am James Bond Film You Only Live Twice, vum Lewis Gilbert mam Sean Connery an Donald Pleasence eng Haaptroll iwwerholl an 1969 hat si am Alfred Hitchcock Film Topaz eng vun den Haaptrollen.
Messier 57
Entdeckung
Den Darquir huet d'Ausgesi vun dësem Niwwel mat engem Planéit verglach, wat den Astronom Wilhelm Herschel dozou bruecht huet, dësen Typ vun Niwwel als planetareschen Niwwel ze bezeechnen.
Karin Dor
Si huet an enger 20 Filmer vum Harald Reinl, mat dem si vun 1954 bis 1968 bestuet war, matgespillt. Vun 1988 bis bis zu deem sengem Doud am Joer 2007 war si mam US-amerikanesche Cascadeur George Robotham bestuet.
Messier 57
Ausgesinn
Den M 57 ka scho mat engem klengen Teleskop vu 10 cm Ëffnung als „Rankniwwel“ gesi ginn.
Den Zentralstär ass mat enger visueller Magnitude vu 15,8m allerdéngs liichtschwaach. Fir hien ze gesi brauch ee schonn en Teleskop mat enger Ëffnung vu 40 cm.
Um Spaweck
M57 bei SEDS
Eugène Heinen
Den Eugène Heinen, gebuer den 12. Februar 1914 zu Ëlwen, a gestuerwen de 17. Mee 2006, war e lëtzebuergesche Pedagog, Theaterregisseur a Schauspiller. Säi Studium huet hien zu Frankfurt an zu Nanzeg gemaach.
Hien huet d'Theatergrupp Compagnons de la scène matgegrënnt. Spéider huet dës Grupp hiren Numm a Lëtzebuerger Theater emgeännert.
Canton d'Haroué
De Canton d'Haroué ass eng fréier franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.
Den Haaptuert war Haroué.
Klengbieren
D'Klengbieren (Procyonidae) sinn eng Mamendéierfamill aus der Uerdnung vun de Raubdéieren (Carnivora) zu där ronn 20 Aarten, ë. a. d'Nuesbieren an d'Makibiere gehéieren.
Zu de Klengbiere goufe fréier och d'Pandae gezielt. Haut awer gehéiert de Grousse Panda zu de Groussbieren an de klenge Panda oder Kazebier stellt eng eege Famill (Ailuridae) duer.
Zu de Klengbiere gehéieren d'Kazefrettecher, d'Wäschbieren, d'Wéckelbieren an d'Nuesbieren. Si liewen all an Amerika. Duerch d'Fräisetzen huet sech de Wäschbier och an Europa, an Ostasien an a Japan ausgebreet.
Mon oncle Benjamin
Mon oncle Benjamin ass e franséische Film vum Édouard Molinaro aus dem Joer 1969.
Ëm wat geet et am Film?
Ënner dem Louis XV. bekëmmert sech de Benjamin Rathéry (Jacques Brel), Dokter vu Beruff, haaptsächlech ëm déi Aarm a Krank aus senger Géigend. Hien ësst an drénkt gär gutt, an alles wat e Rack unhuet kënnt him net aus de Féiss. Just d'Manette (Claude Jade), d'Meedche vun engem Duerfwiert, gëtt him net no, ausser hie géif sech mat hir bestueden.
Mendaly Ries
D'Mendaly Ries, gebuer de 4. August 1981 zu Lëtzebuerg, ass Juristin, Speakerin vu lëtzebuergesche Reklammen, Underground-Schauspillerin an Ex-Member vun der lëtzebuergescher Garage-Surf Band "Surf me up, Scotty!".
1985 hat d'Mendaly Ries hir éischt Optrëtter op der Tele bei RTL Plus, duerno koume kleng Theaterrollen (z. B.: an der Anna-Lena Blumfeldt hire Schmetterlingsschatten /TNL 2001), zanter 2004 ass s'a verschiddene lëtzebuergesche Kinosfilmer ze gesinn an zanter 2010 och erëm op der Bün ënner der Leedung vum Nilton Martins (z. B.: Fra-Mann, d'onendlech Geschicht; Sprang aus der Këscht, Blann an Daf.. seet den Af!).
2006 hat si d'weiblech Haaptroll an Obskura hirem Zombie Film.
Der Mendaly Ries hir Stëmm ass zanter 1997 all Dag am lëtzebuergesche Radio ze héieren. Bis 2000 huet se verschidde Sendungen um Radio ARA moderéiert. Zanter 1999 ass s'ëmmer nees a Publicitéitsspotten ze héieren (z. B.: Chartbreaker, Orange news, Viva Vakanz, Ikea Metz-La Maxe, Messagerie du Livre-Engel).
D'Mendaly Ries war Jugendkommissärin vun der Gemeng Mamer an ass Mensanerin.
Eisebunnsstreck Beetebuerg-Wuelmereng
D' ass eng Eisebunnsstreck zu Lëtzebuerg. Se féiert vu Beetebuerg op Wuelmereng.
D'Trass fir d' gëtt vun der Administration des chemins de fer verdeelt. D'CFL bedreift a geréiert d'Infrastruktur vun der Streck, déi am Besëtz vum Lëtzebuerger Staat ass.
Linn
D' gëtt als Linn 6b bezeechent; am kommerzielle Passagéierverkéier ass et eng Antenne vun der Linn 60. Si ass 7 km laang an - ausser an der Gare Diddeleng-Schmelz - op der ganzer Streck eegleiseg. D'Vitesse op der Streck ass op 80 km/h limitéiert.
Geschicht
Wéi an den 1880er Joren eng Schmelz zu Diddeleng geplangt gouf, war och en Uschloss un d'Bunn néideg. D'Zuchstreck Metz - Lëtzebuerg, déi 1859 opgemaach gi war, ass zwar schonn iwwer Diddelenger Territoire gefuer, ma déi nooste Gare war zu Beetebuerg. Den 20. Dezember 1883 ass d'Streck Beetebuerg - Diddeleng dunn opgemaach ginn. 1884 gouf den Uschloss op d'Beluedstatioun Reiteschkopp realiséiert an zanter 1888 war dat Gleis en Deel vun der Eisebunnsstreck. Wéi dunn 1886 d'Diddelenger Schmelz opgoung ass den Transportvolume gewalteg an d'Luucht gaangen. Absënns well all Brennstoffliwwerungen an e groussen Deel vum Eisenäerz mat der Bunn transportéiert goufen, huet d'Streck zu enge vun de profitabelste Strecken zu Lëtzebuerg gehéiert.
1959/60 gouf d'Streck elektrifizéiert, deen elektresche Betrib huet den 9. Juli 1960 ugefaangen.
Wéi 1984 d'Stolwierk zougemaach gouf, blouf nëmmen nach e Walzwierk zu Diddeleng bestoen. De Gidderverkéier huet séier ofgeholl an déi kuerz Streck op d'Reiteschkopp gouf 1988 zougemaach.
An den 1990er Jore koumen déi nei Halten Diddeleng-Biereng an Diddeleng-Zentrum bäi.
D'Verlängerung vun der Streck bis an dat franséischt Wuelmereng gouf 2001 beschloss an d'Verlängerung vun der Streck gouf am Dezember 2003 ageweit.
Wéi 2005 d'Walzwierk zougemaach huet, war et 2006 och mam Gidderverkéier eriwwer an zanterhier ass d'Streck just nach fir de Persouneverkéier op.
The Battle Hymn of the Republic
The Battle Hymn of the Republic ass eent vun de bekanntste patriotesche Lidder aus den USA.
Den Text gouf wärend dem Amerikanesche Biergerkrich vun der Abolitionistin Julia Ward Howe geschriwwen. Et sinn nei Verse fir de populären abolitionistesche Marsch "John Brown's Body". Am Feburuar 1862 goufe se fir d'éischt am "The Atlantic Monthly" gedréckt.
Den Numm vum bekannte Roman vum John Steinbeck, "The Grapes of Wrath", ass een Zitat aus dem zweete Vers vun dëser Schluechthymne, dee selwer op d'Offenbarung (14,19) hiweist.
Ejnar Hertzsprung
Den Ejnar Hertzsprung, gebuer den 8. Oktober 1873 zu Frederiksborg; gestuerwen den 21. Oktober 1967 zu Tølløse war en däneschen Astronom.
No sengem 1898 ofgeschlossenem Chemiestudium schafft den Hertzsprung e puer Joer zu Sankt Petersburg. 1902 geet hien op Leipzig, fir beim Wilhelm Ostwald Fotochemie ze studéieren. Wou hien zeréck koum huet hie sech am Joer 1902 ëm éischt astronomesch Studien intresséiert, déi hien an der Universitéit an am Urania-Observatoire zu Kopenhagen nogaangen ass.
Am Joer 1909 léiert den Hertzsprung de Karl Schwarzschild kennen, deen him zu Göttingen eng Professur verschaaf huet. 1909 ass hie mat dem Schwarzschild op Potsdam gaangen. 1919 koum den Hertzsprung op den Universitéitsobservatoire op Leiden (Holland), wou hien d'Leedung vum Observatoire an de Joren 1935 bis 1944 hat.
Den Hertzsprung huet duerch seng Fuerschungsaarbecht wichteg Bäiträg bei der Entwécklung vun der moderner Astrophysik geleescht. Schonn am Joer 1905 definéiert hie mat der absolutter Magnitude eng Mooss fir d'Liichtkraaft vun engem Stär. Ausserdeem entdeckt hien, datt bei Stäre vu gläicher Uewerflächentemperatur Risestären an Zwergestäre optriede kënnen, woumat hien e Klassifizéierungszeeche gemaach hat.
1909 schafft den Hertzsprung un Uewerflächentemperatur-Liichtkraaft-Bezéiungen. Fir d'Fro ze léisen, ob et kal a waarm liichtkräfteg Stäre gëtt, entwéckelt hien e Temperatur-Liichtkraaft-Diagramm. 1911 entdeckt den Hertzsprung kleng Hellegkeetsschwankunge vum Polarstär, woumat hien en den Delta-Cepheiden (Stäre mat periodeschem Wiessel vun den Hellegkeeten) zourechne konnt. 1913 ass et him gelongen d'Distanz vun der klenger Magellanscher Wollek unhand vun der Perioden-Liichtkraaft-Bezéiung vum Henrietta Swan Leavitt ze bestëmmen. Och am selwechte Joer 1913 erlieft säin Temperatur-Liichtkraaft-Diagramm duerch den Henry Norris Russell eng Iwweraarbechtung an eng anstänneg Publikatioun (Hertzsprung-Russell-Diagramm, HRD). 1915 beschäftegt sech den Hertzsprung mat den Duebelstären, zu deenen hirer Observatioun hien e fotografescht Prezisiounsverfahren entwéckelt huet. Dobäi entdeckt den Hertzsprung am Joer 1924 och den Asteroid 1702 Kalahari. Ausserdeem fënnt hien eng Bezéiung tëscht der Mass an der Liichtkraaft, déi hien 1919 an allgemenger Form fir d'Haaptreiestäre vum HRD formuléiert. Säin zweeten Asteroid entdeckt hien am Joer 1929. Et ass den Nummer 1627, Ivar genannt.
1929 gouf hie mat der Goldmedail vun der Royal Astronomical Society ausgezeechent. 1937 krut den Hertzsprung och nach Bruce Medail.
Naturschutzgebitt Strombierg
Strombierg ass en Naturschutzgebitt an der Gemeng Schengen. Zu Schengen am Dräilännereck läit um Strombierg e Bëschgebitt, wouvun zirka 29 ha zanter dem 20. Abrëll 1993 ënner Naturschutz stinn.
Geologie a Geschichtleches
D'Géigend ëm de Strombierg zeechent sech duerch eng héich Dicht vu geologesche Schichten aus. Tëscht der Musel (145 m (NG-L)) an dem héchste Punkt um Plateau (315 m) läit eng Äerdgeschicht vu ronn 170 Millioune Joren. Am Muselbett läit dat eelst Gestengs (haaptsächlech Quarzit) aus der Devon-Zäit (virun ongeféier 400 Millioune Joren), dat sech als Sand am fréiere Mier ofgesat a verfestegt huet. Virun 250 Millioune Joren an der Ufankszäit vun der Trias war Gebitt nees bal ganz vum Mier bedeckt. Nei Mieresoflagerungen iwwer de Schichte vum Devon hu sech ofgesat. Et hu sech an der Ënneschter Trias Buntsandsteen a schliisslech Schichten aus Gips an Dolomit an der Mëttlerer Trias forméiert.
Um Strombierg ass an den 1920er Joren ënner dem Schengener Jean Beissel mam Ofbau vu Gips ugefaange ginn. Am Joer 1932 hunn d'Bridder Knauf, wéinst der gudder Gipsqualitéit, Gipsgrouf um Strombierg iwwerholl, nodeem si sech am Harz Gipsbréch ugekuckt haten. Fir si war d'Iwwerhuelung den Ufank vun enger erfollegräicher Firmegeschicht. An där Zäit hunn 20-30 Leit an zwou Schichten à aacht Stonnen am Strombierg geschafft. D'Aarbechter hunn an de Galerie Lächer gebuert an dës mat Sprengstoff gefëllt. No der Sprengung sinn d'Gipsbätz da per Hand a Weenercher gelueden an aus de Galerie gedréckt ginn, gewien a per Bremsbierg mat gréissere Weenercher an den Dall transportéiert ginn. Mat Camion oder Schëff huet een d'Gipsbätz op déi aner Säit vun der Musel bruecht an zu Pärel am Kallekwierk weiderverschafft. Am Zweete Weltkrich war de Gipsofbau zäitweis ënnerbrach, wärend 1944 d'Schengener Awunner an de broochleiende Galerien dacks Schutz gesicht hunn. No Krichsenn ass d'Firma Ciments Luxembourgeois mat der Exploitatioun bis 1953 weidergefuer.
Duerch de Gipsofbau ervirgeruff, ass ufanks den 1950er Joren de ganzen Osthank vum Strombierg un d'Rutsche komm. Den Äerdrutsch hat grouss Schied un Natur an Infrastrukturen hannerlooss an de Gipsofbau schliisslech onméiglech gemaach. An der Tëschenzäit huet d'Natur de Strombierg mat den neien entstanene schützenswäerte Liewensraim nees zeréckeruewert. D'Gebitt ass schliisslech mam groussherzoglechem Reglement vum 20. Abrëll 1993 mat 29,20 ha als Naturschutzgebitt ausgewise ginn.
Ekologie
Wéinst senger Lag um Bord vum klimatesch begënschtegte Museldall an de kallekhaltege Biedem ergi sech um Strombierg ideal Counditioune fir eng aarteräich Natur. Besonnesch déi rar Moos- a Farflora an déi räichhalteg Vullewelt mat 58 verschiddenen Aarte wéi Uhu (Bubo bubo), Kleng Bëschdauf (Columba oenas) a Grospiecht (Pinus canus), déi observéiert gi sinn, stiechen um Strombierg ervir.
Der natierlecher Verwitterung ausgesat an duerch den ënnerierdesche Gipsofbau begënschtegt, hu sech am Laf vun der Zäit Gestengsbléck aus der dominanter Dolomitfielswand am Osthank lassgeléisst an um Fouss vun dëser ugesammelt. Op dësen instabile Buedemverhältnisser mat nëmme wéineg Feinbuedemundeel huet sech e Lannen-Ahorn-Schiethankbësch entwéckelt. Dës schützenswäert, klengflächeg Bëschgesellschaft setzt sech an der Bamschicht aus der Lann (Tilia platyphyllos) an dem Kräizholz (Acer campestre), ëmgi vu jonkem Routholz (Ulmus glabra), zesummen. D'Trauschschicht gëtt ënner anerem vun der Rouder Kréischel (Ribes rubrum) an dem Kierelter (Cornus mas) geprägt, wärend d'Krautschicht aus engem dichtem Teppech aus Moosen a Wantergréngs (Hedera helix) mat gréisser Pitsch vun Hirschzong (Phyllistis scolopendrium) an anere Faraarten tëscht dem Geröll dominéiert gëtt. D'Dolomitfielsen, Gestengsbléck an zum Deel Beemstämm si vun enger üppeger Moossichicht bedeckt. Weider ënner der Fielswand, do wou d'Gefäll ofhëlt an de renge Buedemundeel zouhëlt, huet sech en nierstoffräiche Buedem iwwer d'Zäit forméiert, dee vun engem Pärelgras-Bichebësch, an deem d'Bich (Fagus sylvatica) virherrscht, bewuess gëtt.
Iwwer der Fielswand um Plateau vum Strombierg dominéiert eng thermophile Vegetatioun. Déi dicht Gehölzbestänn an deenen ënner anerem den Holzapel (Malus sylvestris) an d'Klematis (Clematis vitalba) virkommen, sinn duerch déi natierlech Entwécklung aus aarteräichen Hallefdréchewisen ervirgaangen, déi nach bis an d'1980er Joren oppe waren. Duerch Zouwuesse vun dëse Wisen hunn zum Beispill d ' Melitaea phoebe an d ' Ephippiger ephippiger hire Liewensraum verluer. D'Hallefdréchewisen hirersäits sinn aus Akerflächen entstanen, déi an der Mëtt vum 20. Joerhonnert hu missen deelweis opgi ginn, nodeem agestierzt Gipsgalerien déif Splécken um Plateau verursaacht hunn.
Naturléierpad
Am Joer 2005 ass vum Ëmweltministère an der Forstverwaltung an Zesummenaarbecht mam Service Géologique, dem Service des sites et monuments nationaux an der deemoleger Gemeng Rëmerschen (haut Gemeng Schengen) e Léierpad amenagéiert ginn. Mat Depart ënner der Muselbréck zu Schengen ass de 4,5 km laange Pad an zwou Schleefen opgedeelt a mat 23 Panneauen iwwer verschidden Aspekter vum Naturschutz, dem fréierem Gipsofbau an iwwer déi landschaftlech, geologesch a kulturhistoresch besonnesch Eegenschafte beräichert. Den nërdleche Circuit (2 km) féiert duerch Schengen an d'Wäibaugebitt Markusbierg, wärend de südleche Circuit (3,2 km) duerch Naturschutzgebitt verleeft.
Bréck op der Dörnauelsmillen
D'Bréck op der Dörnauelsmillen oder och nach op der Dräsmillen ass eng däitsch-lëtzebuergesch Grenzbréck iwwer d'Our.
Dës metalle Bréck ass am Joer 2010 gebaut ginn nodeem de Virgänger, eng baufälleg Jachbréck, e puer Joer gespaart war. Si kann zu Fouss oder mam Vëlo benotzt ginn. Si läit tëscht den Uertschafte Rouderssen zu Lëtzebuerg a Preischeid am Äifelkrees Béibreg-Prüm an Däitschland.
Op der mëttelster Stäip gouf eng Statu vum Bommenzinnes – dem Patréiner vun de Brécken – opgeriicht, grad sou wéi zu Veianen.
Déi al Jachbréck (1972-2010)
Déi al Bréck war eng sougenannt Jachbréck am Fachwierkbau. Et war eng reng Foussgängerbréck a gouf 1972 am Optrag vun der Vereinigung Deutsch-Luxemburgischer Naturpark gebaut. D'Bréck war aus Holz an d'Feldwäite waren 2 \times 14,65 Meter. Den Iwwergank war jorelaang gespaart well d'Bréck baufälleg war.
D'Nopeschbrécke sinn d'Bréck vun Doosber (flossop) an d'Bréck vun Eesbech (flossof). Bis am Zweete Weltkrich war d'Bréck op der Frankemillen déi éischt Nopeschbréck no uewen.
Charles de Gaulle - Étoile (Paräisser Metro)
Charles de Gaulle - Étoile ass eng Statioun vun de Linnen 1 2 a 6 vum Paräisser Metro.
Canton de Bonnat
De Canton de Bonnat ass eng franséisch administrativ Andeelung am Arrondissement Guéret, am Departement Creuse an der Regioun Nei-Aquitaine.
Den Haaptuert ass Bonnat.
Terreur zu Nantes
Als Envoyé en mission an déi fënnef bretonesch Departementer duerch en Dekret vum 14. August 1793 huet sech de Jean-Baptiste Carrier no engem Arrêté vum Comité de salut public vum 29. September zu Nantes installéiert (wou hien och bliwwen ass, obschonn en Dekret vum 13. Oktober hien zu der Armée de l'Ouest mam Bourbotte, Francastel an Turreau geschéckt huet). Wéi hien den 8. Oktober ukomm ass, huet sech him eng Stad presentéiert, déi tëscht dem Vollek an den Notabelen an zwee gedeelt war. Enn September/Ufank Oktober hat säi Virgänger, de Philippeaux, d'Administratiounen, déi 1792 gewielt gi waren ausser Kraaft gesat, an e Comité an e Geriicht geschaf. Dëst Geriicht huet d'Compagnie Marat forméiert, eng kleng revolutionär Arméi vun enger 60 Männer, déi am Hafe rekrutéiert goufen.
Déi genee Zuel vun dësen « Noyades » (tëscht 7 an 11) ass net bekannt, mä et goufe wuel 300-400 Persounen all Kéier op de Buedem vun der Loire geschéckt. Fir d'Zuel vun den Affer gëtt et verschidden Evaluatiounen. 1839 schwätzt den Ange Guépin vun 3 500 Doudeger. 1924 schätzt de Gaston Martin d'Affer op 1 800. Méi rezent schätzt den Alfred Lallie d'Zuel op 4 860 Affer. De Jean-Clément Martin, erkläert datt « ''près de 4 000 personnes au moins meurent de ces noyades. 10 000 sans doute au total disparaissent pendant les quelques mois que Carrier passe à Nantes.'' »
Ausserdeem goufen 132 Notabelen als Federaliste festgeholl, an op Paräis virun d'Revolutiounsgeriicht bruecht ; 12 si bei der Rees ëm d'Liewe komm, a 24 am Prisong. Dës Exactioune goufe vum Jullien de Paris, Agent vum Comité de salut public, ugeklot, an de Carrier war gezwonge säi Rappel den 9. Pluviôse vum Joer II ze froen.
De revolutionäre Comité vun Nantes
D'Stad Nantes huet wärend der Revolutioun e puer revolutionär Comitée kannt. Den éischte Comité gouf nom Opstand vun de ländleche Géigenden an d'Liewe geruff. Vum 15. Mäerz 1793 u souzen an dësem Comité Membere vun den dräi Administratioune vum Departement, virun allem fir verdächteg Persounen anzespäeren.
A Missioun zu Nantes huet de Joseph Fouché dësen éischte Comité knapps 2 Wochen no senger Grënnung nees opgeléist, an e Comité de sûreté générale an d'Plaz gesat, wouvun hie selwer d'Memberen erausgesicht huet. De Virsëtz hat Fouché, hie gouf vum Guillaume de Villenave ersat, wann hien net selwer do war. An dësem zweete Comité ware verschidde Memberen - Pierre Chaux, Pierre Philippeaux, Gillet a Philippe-Antoine Merlin de Douai — net méi mat der Zesummestellung zefridden, de Comité war hinnen ze moderéiert. Am Oktober 1793 hu si en neie Comité op d'Bee gestallt, deen hinne besser gefall huet.
Beim Prozess vum Comité vun Nantes de 25. Vendémiaire Joer II ware follgend Memberen dobäi:
D'Compagnie Marat
D'Compagnie Marat huet zu Nantes schonn existéiert, éier de Jean-Baptiste Carrier an d'Stad komm ass. Si gouf vum revolutionäre Comité vun Nantes de 14. Oktober 1793 an d'Liewe geruff, mam Averständnis vum Representant Francastel.
D'Compagnie Marat war wuel eng vun de spezifeschsten Arméie vun der Revolutioun, déi e wichtegt Element am terroristesche System gespillt hunn. Déi meescht Membere waren Handwierker, "elles représentent la Terreur ambulantes, la Terreur au village, elles font peur, et c'est bien le but de leurs créateurs: ce sont les instruments de vigilance et de vengeance, chargés de châtier les coupables, de frapper de terreur les tièdes et les indifférents, de régénérer l'esprit public par la force, de ravitailler les marchés urbains par la force...La création de ces armées représentent le triomphe de la violence érigée en méthode politique et parfois, un but en elle-même".
Zu Nantes gouf et héchstens eng 50 Membere vun der Compagnie Marat, déi mat 10 Livres den Dag bezuelt goufen, a geschwuer hunn: "Mort aux royalistes, aux fanatiques, aux muscadins, aux Feuillants, aux modérés de quelque couleur, de quelque masque, de quelque forme qu'ils se revêtent". Si haten eng gewësse militäresch Disziplin, a waren nëmme vis-à-vis vum Comité responsabel. Episodesch war d'Compagnie och un den Noyade bedeelegt, mä si waren éischter drop aus, sech de Besëtz vun de méi räichen Awunner ënner den Nol ze rappen. D'Compagnie Marat war eng Zort politesch Police, déi allerdéngs schwéier ze kontrolléiere war, soudatt de Carrier hinnen net getraut huet, an d'Compagnie opgeléist huet, déi zanter Dezember 1793 dunn net méi existéiert huet.
Exekutiounen: d'« Fusilleurs de Nantes »
Nieft den « Noyades de Nantes » koum et zu Nantes och zu enger Rei Exekutiounen, wou Prisonéier erschoss goufen. Dofir goufen d'Gefaange vum Prisong Entrepôt des cafés no hirem "Prozess", dee meeschtens zimmlech kleng gehale gouf, baussent d'Stad bruecht, zum Beispill op Chantenay, wou se higeriicht goufen, wien d'Henker dobäi waren, ass hautdesdaags schwéier erauszefannen. Zeitgenëssesch Zeie schwätze virun allem vun der germanescher Legioun an amerikaneschen Hussarden, déi dofir rekrutéiert goufen.
E Komplott géint déi Moderéiert
Vum 15. - 22. Brumaire Joer II koum et zu Nantes zu engem revolutionäre Komplott géint déi Moderéiert.
Virum Jean-Baptiste Carrier gouf d'Gesetz vun de Verdächtegen vum 17. September 1793 zu Nantes net ganz streng applizéiert. Dem Artikel 3 vun dësem Gesetz no hat de Comité vun Nantes eng Lëscht vu Verdächtegen opgestallt, an d'Pabeiere fir déi Leit festzehuele goufen ausgestallt. Déi Direktivë goufen awer irregulär ëmgesat. D'Kommissäre vum Comité an d'Compagnie Marat haten d'Tendenz vun der Muecht ze profitéieren, déi si duerch déi Pabeiere kruten. 300 Awunner vun Nantes goufe sou festgeholl, en Deel dovun och nees lafe gelooss.
Zu Nantes gouf et eng grouss Partie Leit, déi nëmme "fräiwëlleg gezwongen" dat gemaach hunn, wat d'Sans-culottes decidéiert hunn. D'Iddi, dëse Moderéierten e Komplott unzehänken, koum ganz natierlech, eleng duerch hir Presenz zu Nantes.
D'Affär gouf gutt ausgeschafft. An enger éischter Phas huet de Comité missen den Accord vum Carrier kréien, an huet him dofir Bréiwer virgeluecht, déi vun de "Brigange" konfiszéiert gi waren, an aus deenen ervirgoe sollt, datt et zu Nantes zu engem Komplott géint d'Autoritéite komme soll. An der Seance vum 15. Brumaire huet de Carrier en Arrêté erausginn, deen den Uerder ginn huet, all räich Händler anzespäeren, genee wéi Denker, déi eng verdächteg Meenung vertrueden hunn. Et huet knapps eng Woch gedauert, bis de Comité seng "tragi-comédie judiciaire" op d'Bee gestallt hat. Den 22. Brumaire gouf d'Artillerie opgestallt an d'Garde nationale zesummegeruff, wärend d'Compagnie Marat ëm déi 150 Notabele festgeholl huet. De Comité "n'a point attendu, pour agir, des preuves matérielles et des dénonciations". Et ass duergaaangen datt d'"égoïstes, les modérés et tous les gens à grands moyens" sech net "fortement prononcés" fir d'Revolutioun ausgeschwat hunn, wat si verdächteg gemaach huet
D'Verdächteg goufen a verschiddene Prisonge gefaange gehalen, mä si ware lästeg. Et konnt hinnen näischt wierklech virgeworf ginn, a weeder de Carrier nach d'Revolutiounsgeriicht vun Nantes wollte sech ëm si këmmeren. De Comité huet dunn decidéiert, d'Gefaangen op Paräis ze schécken, no engem Arrêté vum 24. Brumaire (Prozess vun den Awunner vun Nantes).
Revolutionär Justiz zu Nantes
Ënner der Terreur huet Nantes all Forme vu politescher Justiz kannt. Nodeem d'Revolutiounsgeriicht net méi duergaangen ass, koume militäresch Kommissiounen dobäi.
D'Revolutiounsgeriicht vun Nantes gouf am Fréijoer 1793 an d'Liewe geruff ënner dem Numm Tribunal criminel extraordinaire. Dësen Numm huet d'Geriicht bis zu engem Arrêté vum 18. Abrëll 1793 behalen. En aneren Arrêté vum 30. Oktober, dee vum Francastel a Carrier ënnerschriwwe gouf, huet d'Kompetenzen definéiert. Fir e Prozess virum Revolutiounsgeriicht ze kréien, hunn d'Ugeklote misse schëlleg sinn, un enger bewaffenter Rebellioun bedeelegt ze sinn, oder dëser Rebellioun moralesch an an Natur gehollef ze hunn. E wichtegen Deel hat och d'Verbrieche vun der Meenung, a sou hunn all Persoune riskéiert, de Prozess gemaach ze kréien, déi "ont déclaré qu'à l'instant où les "brigands" rentreraient dans Nantes, ils remettraient à leurs fenêtres les signes de la rébellion.. Ceux qui par leurs discours, ont témoigné le désir d'apprendre le triomphe des rebelles ; ont applaudi, ont exprimé leur joie aux nouvelles, vraies ou fausses, de leur succès".
Dëst Geriicht war déi ganz Zäit, déi de Carrier zu Nantes war, aktiv, an et koum zu 158 Doudesurteeler a manner wéi honnert Deeg.
Prozess vun den Awunner vun Nantes
Vum 22. bis 28. Fructidor Joer II koum et zum Prozess vun den Awunner vun Nantes, déi un engem Komplott géint d'Autoritéite solle bedeelegt gewiescht sinn.
An engem Arrêté vum 24. Prairial Joer II gouf bestëmmt, datt de Jean Marguerite Bachelier, de Jean-Jacques Goullin, de Pierre Chaux, de Michel Moreau-Grandmaison an anerer sollte festgeholl ginn. Zur selwechter Zäit gouf och de François Louis Phelippes-Tronjolly agespaart an op Paräis iwwerfouert.
No bal sechs Wochen am Prisong Bouffay goufen all d'Gefaangen de 6. Thermidor op Paräis iwwerfouert. Vun den 132 Prisonéier sinn der 110 zu Paräis ukomm a vill sinn der un Honger oder u Krankheet gestuerwen. Vun dësen 110 goufen der nëmmen nach 94 dem Geriicht virgefouert.
De Prozess huet eng Woch gedauert, an huet zu Onrouen zu Paräis gefouert, wéi d'Stad se no Thermidor net méi gesinn hat. 40 Gefaange goufe "prévenus de délits différends mais qui tendent tous au système de contre-révolution ; parmi eux on distingue plusieurs dont les propos et la conduite aristocratique ne permettent pas de douter des instructions perfides qui paraissent les avoir dirigés". Beweiser dofir gouf et keng. Zu de méi schlëmmen Uschëllegungen hunn d'"délits fanatiques" (6 Gefaangen), d'"agents du despotisme et de la tyrannie" (8 Gefaangen) an "intelligences et conspiration avec les émigrés ou les rebelles de Vendée" (7 Gefaangen) gezielt. Virun allem goufe 16 Awunner vun Nantes beschëllegt, der "faction liberticide du fédéralisme" bäigetrueden ze sinn. Zu dësen hunn déi vermeintlech Girondins vun Nantes gezielt, dorënner de Guillaume de Villenave.
D'Commission Bignon
Well d'Revolutiounsgeriicht net méi duergaangen ass, goufen eng Partie militäresch Kommissioune gegrënnt, dorënner d'Commission Bignon. Dës Kommissioun gouf de 24. Frimaire Joer II zu Le Mans vun de Representante Pierre Bourbotte, Louis-Marie Turreau a Pierre-Louis Prieur gegrënnt. An der Linn vun den "Armées de l'Ouest et des côtes de Brest" war hir Aufgab, de Rebellen direkt op der Plaz de Prozess kënnen ze maachen. A fënnef Méint huet d'Kommissioun 2.919 Doudesurteeler gesprach, dovu 661 an dräi Deeg zu Savenay an 1.948 zu Nantes vum 9.-30. Nivôse Joer II.
Hiren Haaptsëtz hat d'Kommissioun am Prisong Entrepôt des cafés zu Nantes, mä war och am Prisong Bouffay vertrueden. Nodeem de Carrier vun Nantes fortgaangen ass, ass d'Kommissioun an d'Schlass vun Aux geplënnert wou si 210 Awunner vu Bouguenais zum Doud verurteelt huet.
D'« Noyades de Nantes »
D'« Noyades de Nantes » waren eng Episod vun der Terreur zu Nantes tëscht November 1793 a Januar 1794. An dëser kuerzer Zäit goufen Dausende vu Persounen, déi an den Ae vun der Republik verdächteg waren - virun allem Leit vun der Kierch - op den Uerder vum Jean-Baptiste Carrier an der Loire oder « baignoire nationale », wéi de Carrier se genannt huet, erdronk. Nantes war zu där Zäit mat allem geplot, wat e Biergerkrich mat sech bréngt. De Risiko vun Epidemien war héich an d'Verpflegung vun der Stad stoung net zum Beschten. Dozou nach iwwer 10.000 Prisonéier ernieren huet fir d'Stad onméiglech geschéngt. De Jean-Baptiste Carrier huet virun allem als éischt no der Arméi gekuckt, an an enger zweeter Phas eréischt nom Ravitaillement vun de Bierger vun Nantes selwer.
D'Angscht virun enger Epidemie
D'Angscht virun Epidemien huet eng grouss Roll an der Entscheedung gespillt, d'Prisonéier am Prisong Entrepôt des cafés z'isoléieren, a méi spéit och an de fiichte Schëffer am Hafen, wéi am Prisong keng Plaz méi war. Et gouf versicht, d'Prisongen am Zentrum vun der Stad eidel ze maachen. D'Affer beim Sécherheetspersonal, den Dokteren a souguer de Riichter, déi u Krankheete gestuerwe sinn, hunn de Responsabele vun Nantes Angscht gemaach, a si waren zu allem bereet.
Nieft der Dysenterie koum et och zu Fäll vu Krätz, Syphilis, Féiwer bei de schwangere Gefaangenen, verschidde Fäll vu Skorbut, Waasserpouke bei de Kanner, an Nantes huet misse mat Typhus rechnen. Dës Krankheet, déi zu där Zäit verschidden Nimm hat - "fièvre des camps", "fièvre des prisons" - war bei wäitem déi schlëmmsten Epidemie.
D'Dokteren hunn den Typhus séier bemierkt, sou zum Beispill de Guillaume François Laennec deen op de Prisong Saintes-Claires Mëtt Oktober 1793 higewisen huet, sou wéi e bësse méi spéit den Augustin Darbefeuille deen den Typhus am Prisong Entrepôt des cafés diagnostizéiert huet. De Prisonh Bouffay gouf och net verschount, a verschidde Membere vum Revolutiounsgeriicht, wat hei säi Sëtz hat, si krank ginn. Den Accusateur public ass un Typhus gestuerwen, deen och d'Personal an d'Garden net verschount huet.
Well et deemools fir den Typhus vill Nimm gouf, an et keng richteg Therapie gouf, sinn d'Proportioune vun den Doudegen am Prisong net bekannt. Sécher ass allerdéngs, datt den Typhus den Haaptagent vun der "Entvëlkerung" war, déi de Jean-Baptiste Carrier sou héich gehalen huet. D'Epidemie ass eréischt op en Enn gaangen, wéi vill Prisonéier schonn ëm d'Liewe komm waren, a méi streng kollektiv Hygienesmoossname getraff goufen.
D'Konferenze vum 14. a 15. Frimaire Joer II
De 14. Frimaire Joer II hu sech de Jean-Baptiste Carrier, d'Haaptmembere vum revolutionäre Comité vun Nantes, de François Louis Phelippes-Tronjolly a seng Kolleegen, zesummefonnt. Si hunn decidéiert, e Jury op d'Been ze stellen, deen eng Lëscht vu Gefaangen opstelle sollt. De 15. Frimaire stoungen iwwer 300 Nimm op dësem Blat Pabeier, et huet nëmmen nach den Uerder fir d'Exekutioun gefeelt. Dofir huet de Carrier eng radikal Prozedur am Kapp, déi hien Déportation verticale genannt huet: amplaz d'Gefaangen op Insele wäit ewech ze schécken, huet hien déi Verurteelt mat Schëffer op d'Loire geschéckt, déi op der Héicht vu Chantenay versenkt goufen. Déi Exekutioune goufen an der Nuecht gemaach, fir eng gewëssen Diskretioun ze behalen, mä d'Kierper vun den Affer sinn Deeg laang op der Loire geschwommen.
Zoustänneg fir d'Noyade waren d'Compagnie Marat souwéi de Guillaume Lamberty a seng Männer.
D'Noyaden
Déi éischt Affer vun den Noyade waren d'refractaire Paschtéier, ëm déi 160, déi zur Deporatioun verurteelt gi waren. An der Nuecht vum 26. op de 27. Brumaire Joer II hunn de Guillaume Lamberty a seng Männer d'Exekutiounen iwwerholl, an 90 Paschtéier hunn den Doud an der Loire fonnt. Bei dësen Exekutiounen hunn dräi Paschtéier iwwerlieft, déi awer vum Krichsschëff Imposant nees opgefëscht goufen, an an der zweeter Noyade vun de Paschtéier ëm d'Liewe komm sinn. D'Ufere vun der Loire ware voll mat de Läiche vun de Paschtéier. Een eenzegen huet dee Massaker iwwerlieft, den Abbé Landeau, e gudde Schwëmmer. Hien hat et fäerdegbruecht, fir vum Schëff ze flüchten, a bis un d'Ufer vun der Loire ze schwammen.
Déi zweet Noyade vun de Paschtéier ass nees op de Kont vum Guillaume Lamberty gaangen. Dës Kéier huet keen Eenzegen iwwerlieft.
Déi drëtt Noyade, och "Noyade du Bouffay" genannt, ass genee sou bekannt, wann net souguer besser, wéi déi zwou virdrun. 129 Gefaange koumen an der Nuecht vum 24. op de 25. Frimaire Joer II ëm d'Liewen. Ugefouert vu Jean-Jacques Goullin a Michel Moreau-Grandmaison, ass d'Compagnie Marat beim Prisong Bouffay ukomm, déi meescht vun hinne waren net méi ganz eniichter, an och net wierklech am Zoustand, fir hir Lëscht ze liesen. Sou hu si d'Prisonéier duerch Zoufall ausgewielt, a si zwee an zwee unenee gestréckt, nodeem si hinnen hir lescht Wäertsaache geklaut hunn. Kuerz hanner Trentemoult sinn déi Prisonéier ëm d'Liewe komm.
Déi follgend Noyade stellen d'Historiker viru Problemer. Hir Zuel, hir Wichtegkeet an d'genee Ëmstänn bleiwe kontrovers. Iwwer déi Noyade goufe sech déi wëllste Geschichten erzielt, vun den "navires à soupapes", de "mariages républicains" an dem systemateschen Erdrénke vu Kanner. De Jean-Baptiste Carrier soll sou den Uerder ginn hunn, Mann a Fra zesummen ze bannen, am Beschten an enger obszöner Positioun, an si dann an d'Loire ze geheien. Déi Grausamkeeten hätt hie "mariages républicains" genannt.
D'Noyade vum 3. Nivôse Joer II gouf op dräi Manéieren attestéiert, dovu sinn zwou Zeienausssoen zimmlech sécher. De Pierre Robin an anerer hunn ëm déi 800 Leit vun all Alter a Geschlecht op zwee Schëffer gelueden, déi vis-à-vis vu Chantenay erdronk goufen.
Zu der leschter Noyade koum et den 9. Ventôse Joer II. Den offiziellen Dokumenter no huet déi Noyade 41 Leit d'Liewe kascht, dorënner och en ale blanne Mann vun 78 Joer souwéi Fraleit a Kanner. D'Operatioun gouf an der Baie de Bourgneuf duerchgefouert.
Et ass onméiglech, déi genee Zuel vun Affer erauszefannen. Fir den Alfred Lallie waren et der 4 860 (déi Zuel gouf vun Hippolyte Taine a Reynald Secher iwwerholl), fir de Jean-Clément Martin ëm déi 4000, fir de Gaston Martin ëm déi 1 800.
Lëscht vun de Gemengen am Departement Haute-Garonne
Lëscht vun de 589 Gemengen am Departement Haute-Garonne:
1985
D'Joer 1985 huet op engem Dënschdeg ugefaangen.
Luxemburger Lexikon
De Luxemburger Lexikon - Das Großherzogtum von A - Z ass deen éischten a bis ewell Stand 2021 eenzegen Lexikon mat allgemengem Bezuch op Lëtezbuerg. E besteet aus engem Band, ass op Däitsch, huet 480 Säiten, an ass de 14. Oktober 2006 an enger 1. Oplo vun 20.000 bei den Éditions Guy Binsfeld erauskomm.
D'Buch huet am Ganzen eppes 2.500 Illustratiounen, woubäi déi meescht um Bord vun de Säite sinn, an eng Gréisst hu vun 20 x 26 Millimeter. De Verlag schreift vun ongeféier 10.000 Lemmata. Déi meescht dovu si Kuerzbiographië vu Persounen, et sinn der awer och en ettlech iwwer Toponymen, Gesellschaften, Vereenegungen, historeschen Evenementer, asw. mat engem Bezuch op Lëtzebuerg.
Nieft kuerzen Artikele sinn am Lexikon 30 Tableauen ze fannen déi Theeme behandele wéi Kollaboration im Zweiten Weltkrieg (2 Säiten), Luxemburger Basketball mat enger Lëscht vun de Landesmeeschteren op dräi Säiten oder Das luxemburgische Theater (dräi illustréiert Säiten). De lëtzebuergesche Film huet zwou Säiten, eng mat Text an eng mat Fotoen.
De Lexikon gouf vum Georges Hausemer zesummestallt. Eng frëndlech Ënnerstëtzung vu P&T Luxembourg, dem Fonds culturel national, dem Kulturministère, dem Cactus, der Revue an RTL huet d'Editioun erméiglecht.
Canton de Jarville-la-Malgrange
De Canton de Jarville-la-Malgrange ass eng franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.
Den Haaptuert ass Jarville-la-Malgrange.
Dodoma
Dodoma ass d'Haaptstad vun Tansania an ass mat 180.551 Awunner (Stand: 1. Januar 2005) déi drëttgréist Stad vum Land.
Déi offiziell Sprooche si Suaheli an Englesch.
Canton de Chorges
De Canton de Chorges ass eng franséisch administrativ Andeelung am Arrondissement Gap, am Departement Hautes-Alpes an der Regioun Provence-Alpes-Côte d'Azur. Bei der Kantonalreform vun 2014 ass d'Gemengenzuel vun 8 op 17 eropgaangen.
Libido
Libido (lat. f.) (Geschlechtsdriff, sexuellt Verlaangen, Loscht op Sex, Befriddegung...) ass an deene meeschte Sproochen e substitutionelle Begrëff fir d'sexuell Regungen a Besoinen, well déi meescht Sprooche kee vergläichbar preziist Wuert opweises hu fir dat auszedrécken. D'Biologie huet als éischt dëse laténgesche Begrëff iwwerholl. Gemengt ass domat quasi all emotional Relatioun, déi vum Geschlechtsdriff ausgeet.
D'Stäerkt vun der Libido hänkt vum individuelle Gesondheetszoustand a konsequenterweis vum Alter of. D'Libido ass hormonell (an androgen) gesteiert a gewënnt am Laf vum mënschleche Liewen u Bedeitung: z. B. eng kontinuéierlech Steigerung vun der sexual-anatomescher Sensibilitéit, eng Steigerung vun der sënnlecher Stimulatioun an eng gutt Harmonie an der sexueller Partnerschaft asw.
D'Libido ass biologesch nëmme wéineg ze beaflossen; e bëssen durch Klimaverhältnësser an Ernierung. Séilesch ass se méi fragil. Jee no séilescher Stabilitéit oder mentaler Hygiène brauch et net vill fir eng Sexualstéierung ervirzeruffen (Impotenz, Frigiditéit, Hyposexualitéit...)
Fernando Alonso
De Fernando Alonso Díaz gebuer den 29. Juli 1981 zu Oviedo a Spuenien, ass e Formel 1 Pilot.
2001 war hie Pilot bei der Ecurie Minardi-European, 2003 - 2006 bei der Ecurie Renault, 2007 bei der Ecurie McLaren-Mercedes an 2008 erëm bei Renault.
NGC 90
Den NGC 90 ass eng Balkespiralgalaxis am Stärebild Andromeda. Den NGC 90 bilt mam NGC 93 eng interaktiv Galaxiëkoppel. Den Halton Arp huet den NGC 90 ënner dem Numm Arp 65 a säi Katalog opgeholl.
Entdeckung
D'Galaxis NGC 90 gouf de 26. Oktober 1854 vum ireschen Astronom William Parsons entdeckt. Och de Schultz fuerdert, hien hätt de 17. Oktober 1866 d'Galaxis fir d'éischt gesinn. Doduerch huet si zwou GC-Nummeren.
14. Oktober
De '''14. Oktober''' ass den 287. Dag (288. am Schaltjoer) vum Joer am Gregorianesche Kalenner.
Chamberwale vum 7. Juni 2009
Bei de '''Chamberwale vum 7. Juni 2009''' zu Lëtzebuerg si 60 Deputéiert fir e Mandat vu 5 Joer an dat nationaalt Parlament, d'Chamber, gewielt ginn.
D'Chamberwale waren de selwechten Dag wéi d'Wale fir d'Europäescht Parlament.
No de Walen ass et zu enger weiderer Koalitioun tëscht CSV an LSAP komm.
Canton de Châtellerault-Ouest
De Canton de Châtellerault-Ouest ass eng fréier franséisch administrativ Andeelung am Arrondissement Châtellerault, an der Vienne an der Regioun Nei-Aquitaine.
Freetown
Freetown ass d'Haaptstad vun der Republik Sierra Leone an huet ongeféier 820.000 Awunner (Stand: 2008).
Chamberwale vum 7. Juni 2009
Parteien
8 Parteie sinn ugetrueden a 452 Leit hu kandidéiert. Et waren 223876 Lëtzebuerger opgefuerdert, wielen ze goen.
Côtes-du-Rhône
Côtes-du-Rhône ass eng AOC fir Wäiner déi aus de Wéngerte vum Rhônedall kommen.
Chamberwale vum 7. Juni 2009
Parteien
D'Biergerlëscht hat just an de Bezierker Süden an Norden eng Lëscht.
Côtes-du-Rhône
D'Wéngerte vum Côtes du Rhône leie riets a lénks vum Rhône. D'Appelatioun Côtes du Rhône déi duerch en Dekret vun 1937 geschaf gouf bezitt sech op 44.000 ha Wéngerten déi op 6 Departementer leien an zwar d'Departement Rhône, d'Loire, d'Drôme, d'Ardèche, de Gard an d'Vaucluse.
Et ass eng Appellatioun ënner där all Wäiner aus dem Rhônedall verkaaft kënne ginn.Si däerf net verwiesselt ginn mat der AOC Côtes-du-Rhône-Villages, déi nëmme 16 Gemengen däerfe gebrauchen.
D'Haaptriefzort beim roude Wäin ass d'Grenache, an donieft kommen d'Cinsaut, d'Syrah, an d'Mouvèdre.
Chamberwale vum 7. Juni 2009
Resultater
D'CSV gewënnt par Rapport zu 2004 2 Sëtz a kënnt am Ganzen op 26 Sëtz. Si kann domat hir Avance op déi aner Parteien nach weider ausbauen.
Côtes-du-Rhône
Fir déi wäiss Wäiner ass et am Norden de Viognier an duerno no Süden hin, d'Wäiss Grenache, an d'Clairette mat donieft a klenge Quantitéiten d'Roussanne, d'Marsanne, de Bourboulenc, de Picpoul an de Picardan.
Chamberwale vum 7. Juni 2009
Resultater
Déi Lénk gewanne fir d'éischt zanter 1999 erëm e Sëtz an der Chamber, an dat mat bal genee dem selwechte Resultat wéi bei de Walen 1999.
Côtes-du-Rhône
D'Etiketten an d'Fläschen
D'Etikette vum Côtes-du-Rhône ass méi einfach wéi déi vum Bourgogne an dem Bordeaux. Et gëtt kee Grand-Cru an och kee Premier-Cru. Bei der Côte-Rotie, Hermitage a Cornas ginn heiansdo d'Flouernimm mat dropgesat. Déi hunn awer kee rechtleche Wäert. Et ass den Numm vum Wënzer oder dee vum Händler deen zielt.
Chamberwale vum 7. Juni 2009
Resultater
D'LSAP verléiert ee Sëtz an huet der nach 13, d'DP verléiert och een a kënnt op 9 Sëtz an och d'ADR verléiert ee vun hire 5 Sëtz an huet der nach 4.
Côtes-du-Rhône
D'Etiketten an d'Fläschen
Fir d'Wäiner aus dem südlechen Deel däerfen nëmmen d'Wënzer déi hire Wäin ënner der AOC Châteauneuf-du-Pape verkafen, Fläsche benotzen, op deenen d'Tiara agegoss ass, mat de Schlësselen ënner dem peepstlechen Zeechen. D'Händler vu Châteauneuf däerfe Fläsche benotzen, bei deenen d'Schlësselen iwwer der Tiara sinn.
Chamberwale vum 7. Juni 2009
Resultater
Déi Gréng bleiwen onverännert bei 7 Sëtz, d'KPL kritt och 2009 kee Sëtz an der Chamber.
Côtes-du-Rhône
Geographesch Situatioun
Wëngerte vum Côtes-du-Rhône Sinn net engem eenzelen Gebitt gruppéiert, dat zesummenhänkt. Si erstrecke sech vum Norde vu Vienne un, iwwer eng Längt vu ronn 200 km laanscht de Rhône no Süde bis op Avignon. D'Wéngerten am Dall vun der Drôme an der Géigend vun Die a vu Châtillon-en Diois ginn och nach zu de Côtes-du-Rhône gerechent.
Chamberwale vum 7. Juni 2009
Osten
D'CSV bleift staark am Osten a kritt nach 2,9 % bäi fir op 41,5 % ze kommen. Domat huet si am Osten hiert bescht Resultat. D'CSV kritt, wéi och 2004, an alle Gemengen déi meescht Stëmmen.
Côtes-du-Rhône
Geographesch Situatioun
Si sinn an zwou grouss Partien agedeelt, den nërdlechen Deel Côtes-du-Rhône septentrionales genannt, an de südlechen Deel d'Côtes-du-Rhône méridionales.
Chamberwale vum 7. Juni 2009
Osten
D'LSAP bleift bal konstant op 16,2 % (-0,3 %) a ka sech am Osten net méi verbesseren nodeem se 1999 ënner 20 % gefall war. Zanter 1999, wéi se an 2 Gemenge stäerkst Kraaft war, konnt d'LSAP a kenger Gemeng am Oste méi gewannen.
Och d'DP, déi 2004 ënner 20 % gerutscht ass, ka sech am Osten net méi erhuelen a verléiert 3,7 % fir nach op 15,4 % ze kommen. Si fält domat hanner d'LSAP. 1999 war d'DP nach a 4 Gemenge stäerkst Partei, 2009 konnt se sech fir d'zweet a kenger Gemeng duerchsetzen.
Déi Gréng verbessere sech zanter 1999 konstant, kënnen 2,1 % bäileeën a kommen op 14,2 %. Dat ass hiert stäerkst Resultat an engem Bezierk.
D'ADR verléiert 2,8 % a kënnt nach op 9,5 %. Si fält domat hanner déi Gréng.
Déi Lénk kommen op 2,3 % (+1 %) an d'KPL kënnt op 1 %.
D'CSV kënnt lo op 4 Sëtz (+1), d'LSAP, d'DP an déi Gréng op 1. Fir d'ADR geet et net méi fir e Sëtz duer.